Drago Kolar

Groharjeva 4, Kamnik

DU Komenda

Datum: 22. 5. 2022

Pokrajinska zveza društev upokojencev Gorenjske

Savska cesta 34

4000 Kranj

POROČILO

o poteku in izvedbi tekmovanja - prvenstva tekmovanja v kegljanju, ki je potekalo dne 17.5.2022 in 18.5.2022 v prostorih kegljaškega kluba Škofja Loka oz. športni dvorani Poden.

Tekmovanje je bilo predvideno s koledarjem tekmovanj PZDU za leto 2022, izvajalec DU Škofja Loka je bil izbran na podlagi prijave.

Kot delegat in predstavnik PZDUG sem bil dne 17.5.2022 in dne 18.5.2022 ob 9.00 uri, prisoten pri predstaviti organizacije in izvedbe tekmovanja. Vzpostavil sem stik z organizatorji tekmovanja in predsednikom DU Škofja Loka. Tekmovanje se je pričelo ob 09.00 uri.

Prijave tekmovalcev:

V času prijav tekmovalcev sem bil navzoč pri sprejemni mizi. Preveril sem način in primernost prijavne točke, kjer so že izvajali prijave tekmovalcev. Vsak vodja posamezne tekmovalne ekipe je že predhodno izpolnil prijavni list o sodelujočih tekmovalcih posameznega društva in komisiji predložil članske izkaznice. Preverjene so bile izkaznice, če je plačana članarina za leto 2022. Do konca prijav niso bile odkrite nobene nepravilnosti, vsi tekmovalci so imeli veljavne izkaznice, DU Tržič so podali pisno izjavo o izpolnjevanju pogojev s plačano članarino v njihovem društvu, članica DU Tržič Lidija Gotz je izgubila člansko izkaznico ter je imela pri sebi potrdilo o plačilu te z dne 17.1.2022. Način preverjanja je bil korekten in primeren, saj so po prijavi, vodjem ekip takoj vrnili izkaznice. Organizator je izdelal tudi termin prihoda ekip in sicer je vsaka ekipa metala približno eno uro. V obeh dnevih je tekmovanje trajalo od 9.00 do 20.00 ure.

Tekmovanje je potekalo na 4 igriščih, zato se je odvijalo dokaj hitro in brez zapletov. Sodelovalo je 22 ekip in sicer 7 ženskih ekip in 15 moških ekip, skupaj 100 nastopajočih. O rezultatih bo vodja tekmovanja ga. Vojka Mihelič s poročilom oz. biltenom obvestila Pokrajinsko zvezo društev upokojencev Gorenjske.

Organizator tekmovanja Ivan Hafner in Vojka Mihelič sta imela uradnega sodnika, člana kegljaškega kluba Škofja Loka, g. Mirka Arharja, ki je profesionalno opravil svoje delo. Zapisnikar Ivan Hafner je v prostoru tekmovanja kegljanja, vzporedno s tekmovanjem zapisovala rezultate na tabelo tako, da so te lahko videli vsi, rezultati so bili izobešeni tudi v prostoru za navijače oz. lokalu.

DU Škofja Loka je zagotovila vsem nastopajočim napitek v lokalu kegljaškega kluba, Kosilo je bilo v gostilni Inglič Cesta talcev 4a, 4220 Škofja Loka, ki je bila v bližini tekmovanja.

Takoj po končanem tekmovanju dne 18.5.2022, so se podelile tudi medalje in pokali. Prehodni pokal je prejelo DU Kamnik.

Celotno tekmovanje je bilo izvedeno odlično, tako s strani organizatorja DU Škofja Loka kot s strani sodnika. Ob velikem številu tekmovalcev in tudi navijačev je bil tudi poudarek na prijateljskem druženju in medsebojnemu spoštovanju.

 Delegat:

 Drago Kolar l.r.